Document ID: 31978L0317

ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1977 περί προσεγγίσεως των νομοθεσιών των Κρατών μελών που αφορούν τις διατάξεις εξουδετερώσεως της δρόσου και της πάχνης από τις υάλινες επιφάνειες των οχημάτων με κινητήρα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι οι τεχνικές προδιαγραφές των εθνικών νομοθεσιών, τις οποίες πρέπει να πληρούν τα οχήματα με κινητήρα, αναφέρονται μεταξύ άλλων στην εξουδετέρωση της δρόσου και της πάχνης από τις υάλινες επιφάνειες των οχημάτων με κινητήρα-
ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη, είτε συμπληρωματικά είτε σε αντικατάσταση των υφισταμένων ρυθμίσεων ιδίως για να καταστεί δυνατή η εφαρμογή, για κάθε τύπο οχήματος της διαδικασίας εγκρίσεως ΕΟΚ, που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα και των ρυμουλκουμένων τους(3), όπως ετροποποιήθη από την οδηγια 78/315/ΕΟΚ(4)-
ότι είναι σκόπιμο να διαμορφωθούν οι τεχνικές προδιαγραφές κατά τρόπο ώστε να επιδιώκουν τον αυτό σκοπό με εκείνον που επιδιώκεται δια των εργασιών επί του θέματος τούτου των πραγματοποιουμένων από την Οικονομική Επιτροπή για την Ευρώπη του ΟΗΕ-
ότι οι προδιαγραφές αυτές εφαρμόζονται στα οχήματα με κινητήρα της κατηγορίας Μ1 της διεθνούς ταξινομήσεως των οχημάτων με κινητήρα που αναφέρονται στο παράρτημα I της οδηγίας 70/156/ΕΟΚ-
ότι η προσέγγιση των εθνικών νομοθεσιών περί των οχημάτων, με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Ως όχημα κατά την έννοια της παρούσης οδηγίας, νοείται κάθε όχημα με κινητήρα της κατηγορίας Μ1, που προσδιορίζεται στο παράρτημα I της οδηγίας 70/156/ΕΟΚ, προοριζόμενο να κυκλοφορεί επί οδού, έχον τουλάχιστον τέσσερις τροχούς και εκ κατασκευύς μεγίστη ταχύτητα, μεγαλύτερη των 25 km/h.
Άρθρο 2
Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στις διατάξεις εξουδετερώσεως της δρόσου και της πάχνης από τις υάλινες επιφάνειες αν αυτές πληρούν τις προδιαγραφές των παραρτημάτων I έως V.
Άρθρο 3
Τα Κράτη μέλη δεν δύνανται να αρνηθούν ή να απαγορεύουν την πώληση, την καταχώρηση στα μητρώα, τη θέση σε κυκλοφορία ή τη χρήση των οχημάτων για λόγους που αφορούν στις διατάξεις εξουδετερώσεως της δρόσου και της πάχνης από τις υάλινες επιφάνειες αν αυτές πληρούν τις προδιαγραφές των παραρτημάτων I έως V.
Άρθρο 4
Το Κράτος μέλος που προέβη στην έγκριση, λαμβάνει τα αναγκαία μέτρα για να ενημερούται επί πάσης τροποποιήσεως ενός των στοιχείων ή ενός των χαρακτηριστικών που αναφέρονται στο παράρτημα I σημείο 2.2. Οι αρμόδιες αρχές αυτού του Κράτους μέλους εκτιμούν αν πρέπει να προβούν επί του τύπου του τροποποιημένου οχήματος σε νέες δοκιμές πού συνοδεύονται από νέο πρακτικό. Στην περίπτωση πού προκύπτει από τις δοκιμές ότι οι προδιαγραφές της παρούσης οδηγίας δεν ετηρήθησαν, δεν επιτρέπεται η τροποποίησή τους.
Άρθρο 5
Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων I έως VI στην τεχνική πρόοδο, θεσπίζονται σύμφωνα με την διαδικασία που προβλέπεται στο άρθρο 13 της οδηγίας, 70/156/ΕΟΚ.
Εν τούτοις, η διαδικασία αυτή δεν εφαρμόζεται στις τροποποιήσεις οι οποίες προβλέπουν τηςν εισαγωγή προδιαγραφών περί των διατάξεων εξουδετερώσεως της δρόσου και της πάχνης από τις υάλινες επιφάνειες, διαφόρων από αυτές του αλεξινέμου.
Άρθρο 6
1. Τα Κράτη μέλη θέτουν σε ισχύ τις διατάξεις πού είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών, από της κοινοποιήσεώς της και ενημερώνουν αμέσως περί αυτού την Επιτροπή.
2. Τα Κράτη μέλη μεριμνούν για την κοινοποίηση στην Επιτροπή του κειμένου των ουσιωδών διατάξεων εσωτερικού δικαίου πού υιοθετούν στον τομέα πού διέπεται από την παρούσα οδηγία.
Άρθρο 7
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 21 Δεκεμβρίου 1977.

Labels: 8
3
15